text: С над 90 минерала и 19 аминокиселини пшеничните стръкове придобиват все по-голяма популярност и признание сред диетолозите, специалистите и любителите на здравословното хранене. Вече могат да се намерят в няколко варианта, като най-използвана е изсушената и стрита на прах трева, която може да се прибавя към пресни сокове и шейкове, както и пресните стръкове, от които се приготвят зелени "шотчета". Сокът от пресните стръкове бива наричан още "течна слънчева светлина" заради изключително високото съдържание на хлорофил.
  Ето и някои от полезните свойства на пшеничната трева:
  Подпомага формирането на червени кръвни телца именно благодарение на хлорофила, който увеличава нивото на хемоглобина. Той от своя страна подпомага снабдяването на клетките с повече кислород, а това води до синтеза на червени и бели кръвни клетки. Именно поради тази причина е чудесно средство за борба с анемията.
  Възстановява Ph баланса и алкализира кръвта, като намалява значително и бързо киселинността.
  Подпомага храносмилането и отстранява проблеми като: запек, диария, подуване и газове. Пшеничната трева се смила лесно, а сокът улеснява поддържането на дебелото черво чисто. Магнезият в тревата предотвратява запека.
  Сокът от пшенични стръкове помага при разширени вени и хемороиди и се препоръчва да се консумира 2 пъти дневно, дори и в съвсем малки дози, в продължение на един месец.
  Елиминира лошите миризми, неприятния дъх и успокоява кървенето на венците – сокът от пшенични стръкове подпомага изхвърлянето на токсините и по този начин намалява неприятните миризми при потене, както и лошия дъх. А ако търкате венците си всеки ден с малко пшенични стръкове на прах, кървенето ще изчезне напълно.
  Подобрява зрението и засилва съпротивителните сили на организма.
  Има антимикотично и противовъзпалително действие и елиминира напълно бактерии, както и гъбични образувания, които се повлияват изключително трудно от каквито и да било медикаменти.
  Изчиства кожата и забавя преждевременното побеляване на косата – помага при акне, псориазис, екзема, косопад, пърхот.
  Тъй като за приготвянето на сок е необходимо търпение, време, както и специална машина за изстискване на сок от зелени растения, може да заложите на праха от сушени пшенични стръкове. Консумирайте го всеки ден, добавен към прясно изцеден плодов или зеленчуков сок, поръсен върху любимата ви салата, а дори може да го прибавите и в готовото си (не горещо) ястие.
  Posted in Любопитно, По-близо до природата, Природни лекове and tagged Ph баланс, Анемия, Детоксикация, Добро зрение, Здравословно, Лош дъх, Пшенична трева, Разширени вени, Ракови клетки, Хемоглобин, Хлорофил, Храносмилане.